**Eirik Østrem Salsten** (s. 17. kesäkuuta 1994 Oslo, Norja) on norjalainen jääkiekkoilija, joka pelaa kotimaassaan GET-ligaenin Storhamarissa. Hän on pelipaikaltaan keskushyökkääjä.

Ura
---

### Seuraura

Salsten on Storhamar Dragonsin kasvatti. Hän debytoi seuran miesten joukkueessa vain 16-vuotiaana kaudella 2010–2011, jolloin Salsten pelasi GET-ligaenissa 28 runkosarja- ja yhden playoff-ottelun jääden ilman tehopisteitä. Kaudella 2011–2012 hän teki liigan runkosarjassa kuusi tehopistettä ja kaudella 2012–2013 kymmenen tehopistettä. Kauden 2013–2014 Salsten pelasi kokonaan Storhamarin A-nuorissa, joiden paras pistemies hän oli tehoilla 16+37=53. Salsten voitti koko Norjan A-nuorten sarjan syöttöpörssin ja sijoittui pistepörssissä kolmanneksi. Hän jakoi myös sarjan tehotilaston voiton Lillehammer IK:ta ja Lørenskog IK:ta edustaneen Stian Uttakleivin kanssa lukemalla +32. Salsten voitti kauden päätteeksi Norjan A-nuorten mestaruuden.

Kaudeksi 2014–2015 Salsten siirtyi Vålerenga IF:n GET-ligaen-joukkueeseen. Joulukuussa 2014 seura lainasi hänet loppukaudeksi liigan nousijajoukkue Manglerud Stariin. Huhtikuussa 2015 Salsten teki Starin kanssa 1+1-vuotisen jatkosopimuksen. Hän oli 13 osumallaan joukkueen toiseksi paras maalintekijä Rasmus Ahlholmin jälkeen.

Salsten siirtyi kaudeksi 2016–2017 kaksivuotisella sopimuksella Stavanger Oilersiin. Hän teki GET-ligaenin yhden kauden piste-ennätyksensä tehoilla 14+19=33. Salsten voitti kauden päätteeksi Norjan-mestaruuden.

Salsten palasi kaudeksi 2018–2019 Storhamariin, kun hän teki joukkueen kaksi keväällä 2018 kaksivuotisen sopimuksen. Storhamarissa Salsten oli voittamassa heti ensimmäisellä kaudella Norjan pääsarjassa hopeaa. Hän teki vuonna 2020 joukkueen kanssa kaksivuotisen jatkosopimuksen.

### Maajoukkueura

Salsten valittiin Norjan joukkueeseen Pyeongchangin olympiakisoihin 2018. Hän pelasi myös olympialaisten karsinnoissa. Salsten on edustanut Norjaa MM-kilpailuissa 2018, 2021 ja 2022. Yhteensä Salsten on pelannut 61 A-maaottelua tehopistein 5+6=11. Hän teki A-maajoukkuedebyyttinsä Euro Hockey Challengessa 8. huhtikuuta 2016 Pietarissa Venäjää vastaan. Ensimmäisen A-maajoukkuemaalinsa Salsten teki Euro Ice Hockey Challengessa 11. helmikuuta 2017 Itävallan Grazissa Slovakiaa vastaan.

Salsten pelasi myös alle 20-vuotiaiden IA-divisioonan MM-kilpailuissa vuonna 2013, jolloin hän voitti kultaa ja oli nostamassa Norjaa seuraavaksi vuodeksi pääsarjatasolle. Salsten jakoi joukkueen sisäisen tehotilaston voiton neljän muun pelaajan kanssa lukemalla +4. Hän edusti Norjan alle 20-vuotiaiden maajoukkuetta myös Junior Club World Cupissa vuonna 2012.

Salsten pelasi myös alle 18-vuotiaiden MM-kilpailuissa vuonna 2011 sekä IA-divisioonan MM-kilpailuissa vuonna 2012, jolloin hän voitti hopeaa. Salsten jakoi Norjan sisäisen syöttöpörssin voiton Markus Søbergin ja Jørgen Karterudin kanssa viidellä syöttöpisteellään sekä voitti joukkueen sisäisen tehotilaston lukemalla +4.

Muuta
-----

Salstenin isä on entinen Norjan maajoukkuepuolustaja Petter Salsten, joka on toiminut mm. Norjan A-maajoukkueen General Managerina. Myös Eirikin setä Jørgen Salsten on entinen maajoukkuepuolustaja. Eirikin äiti on entinen rytminen voimistelija Cecilie Østrem Salsten.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Storhamar Dragons | Norja | 28 | 0 | 0 | 0 | 0 | 1 | 0 | 0 | 0 | 0 | U18 | 6 | 0 | 0 | 0 | 6 |
| 2011–2012 | Storhamar Dragons-2 | Norja I | 6 | 1 | 3 | 4 | 6 | – | – | – | – | – | U18d1 A | 5 | 1 | 5 | 6 | 6 |
|  | Storhamar Dragons | Norja | 37 | 4 | 2 | 6 | 4 | 6 | 0 | 1 | 1 | 25 |
| 2012–2013 | Storhamar Dragons | Norja U20 | 3 | 1 | 4 | 5 | 2 | 2 | 0 | 1 | 1 | 0 | JMMd1 A | 5 | 1 | 4 | 5 | 4 |
|  | Storhamar Dragons | Norja | 39 | 3 | 7 | 10 | 20 | 3 | 0 | 0 | 0 | 0 |
| 2013–2014 | Storhamar Dragons | Norja U20 | 23 | 16 | 37 | 53 | 35 | 6 | 8 | 9 | 17 | 2 |
| 2014–2015 | Vålerenga IF | Norja | 22 | 0 | 3 | 3 | 2 | – | – | – | – | – |
|  | Manglerud Star | Norja | 13 | 2 | 2 | 4 | 2 | – | – | – | – | – |
| 2015–2016 | Manglerud Star | Norja | 45 | 13 | 12 | 25 | 24 | 3 | 0 | 1 | 1 | 0 |
| 2016–2017 | Stavanger Oilers | Norja | 44 | 14 | 19 | 33 | 28 | 14 | 5 | 3 | 8 | 10 | OQ | 3 | 0 | 0 | 0 | 2 |
| 2017–2018 | Stavanger Oilers | Norja | 44 | 8 | 19 | 27 | 42 | 5 | 2 | 2 | 4 | 6 | OK | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 2 |
| 2018–2019 | Storhamar | Norja | 38 | 7 | 11 | 18 | 16 | 16 | 1 | 6 | 7 | 2 |  |
| 2019–2020 | Storhamar | Norja | 44 | 13 | 12 | 25 | 63 | – | – | – | – | – |  |
| 2020–2021 | Storhamar | Norja | 23 | 3 | 16 | 19 | 14 | – | – | – | – | – | MM | 5 | 0 | 0 | 0 | 0 |
| 2021–2022 | Storhamar | Norja | 42 | 12 | 21 | 33 | 26 | 15 | 4 | 4 | 8 | 4 | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 0 |
| 2022–2023 | Storhamar | Norja | 39 | 14 | 24 | 38 | 12 | 14 | 1 | 6 | 7 | 0 | MM | 7 | 0 | 1 | 1 | 2 |
| 12 kautta | yhteensä | Norja | 458 | 93 | 148 | 241 | 253 | 83 | 15 | 27 | 42 | 49 |

Lähteet
-------

* Eirik Salsten *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Eirik Salsten *Elite Prospects*. Everysport Media Group AB.  (englanniksi)
2. ↑  Salsten og Simonsen *mshockey.no*.  12.12.2014. Manglerud Star ishockey.  Arkistoitu 29.1.2018. Viitattu 28.1.2018. (norjaksi)
3. ↑  Salsten og BP *mshockey.no*.  27.4.2015. Manglerud Star ishockey.  Arkistoitu 29.1.2018. Viitattu 28.1.2018. (norjaksi)
4. ↑  Iversen, Espen: Eirik Salsten klar for Oilers *dagsavisen.no*.  3.5.2016. Mentor Medier AS. Viitattu 28.1.2018. (norjaksi)
5. ↑  Salsten forlater Oilers for Storhamar *Stavanger Aftenblad*.  15.5.2018. Viitattu 13.5.2022. (norjaksi)
6. ↑  Erlend Borren Kristoffersen: Storhamar-spiller forlenger kontrakten: – Jeg mener han er blant ligaens beste toveisspillere *Hamar Arbeiderblad*.  23.12.2020. Hamar Media.  Arkistoitu 27.6.2022. Viitattu 13.5.2022. (norjaksi)
7. ↑  Russia vs Norway – EHC – 2016–17 Euro Hockey Challenge – boxscore *pointstreak.com*.  8.4.2016. Pointstreak Sports Technologies Inc. Viitattu 28.1.2018.
8. ↑  Norway vs Slovakia – EIHC – Euro Ice Hockey Challenge – boxscore *pointstreak.com*.  11.2.2017. Pointstreak Sports Technologies Inc. Viitattu 28.1.2018.
9. ↑  Steen Hansen, Rune: Salsten mener sønnen velger riktig *aftenposten.no*.  29.9.2012. Schibsted ASA. Viitattu 28.1.2018. (norjaksi)